**KALAALLIT NUNAANNI PERORSAANERMIK ILINNIARFIK ILINNIARTITSISUMUT ERNINERMI TAARTAASUSSAMIK SULISUSSARSIORPOQ**

Unamminiagassanut nutaanut sapiissuseqarpit killingusaarlu nutaaq piareersimaffigaajuk, taava PI/SPS-imi Perorsaanermik Ilinniarfimmi Ilulissaniittumi ilinniartitsisutut atorfik soqutiginartoq inuttassarsiorneqarpoq. PI/SPS Kalaallit Nunaanni perorsaanermik seminariatuaavoq, nunarsuarmi kangerluit iigartartullit annersaat kusanarnerpaallu, nunarsuup kingornutaatut erligisassatut UNESCO-mit ilanngunneqarsimasup, qanittuani inissisimaffeqartoq.

Seminaria 300 missaanik ilinniartoqarpoq ilinniartitaanernut assigiinngitsunut tallimanut agguataarsimasut: isumaginninnermi ikiortitut ilinniarneq, socialassistentitut ilinniarneq, perorsaasutut sammivilimmik bacheloritut ilinniarneq, najugaq qimannagu perorsaasunngorniarneq kiisalu ulluunerani meeqqanik sullissinermi ikiortinngorniarneq. 40-nik sulisoqarpugut taakkunannga 20 missaat ilinniartitsisuullutik.

**PI/SPS-ip Kalaallit Nunaat tamakkerlugu suliassaqarfii pingaarutillit makkuupput:**

* **Ulluunerani neqeroorutini ikiortitut, Perorsaasunngornianik, socialassistentinngornianik isumaginninnermilu ikiortinngornianik** ilinniartitsineq
* Perorsaanermik suliassaqarfik tamakkerlugu **pikkorissarnernik ilinniaqqinnissanut** isumaginninneq
* Perorsaanermik suliassaqarfimmi – suliatigut ilinniartitaanernullu tunngasutigut - **ineriartortitsineq isumassarsiornerlu**

PI/SPS-ip Ilulissani illutaata nutaap atulernerata kingornatigut, ilinniartunik amerlanerusunik tigusinissamut periarfissaqalerpoq, kisianni aamma ilinniartitaanernik nutaanik amerlisaavugut. PI/SPS-imi ilinniartitsisoqatigiinnut ilaassaatit, Kalaallit Nunaanni perorsaanermik suliassaqarfimmi allannguinernut sunniuteqaqataanissamik Seminariap takorluugaanut naapertuuttumik, ilinniartitsinerit sunniuteqarfiginissaannut ineriartortitseqataaffiginissaanullu periarfissaqassallutit.

**Perorsaanermut-tarnip pissusiinut suliassaqarfiup iluanni ilinniartitsisumik pinngorartitsinermik sanalunnermillu piginnaanilimmik soqutigisalimmillu pissarsiorpugut. Suleqatitaassatta Ilulissani bacheloritut perorsaasunngorniarlutik socialassistentitullu ilinniartut ilinniartinneqarnerat isumagissavai.**

Bachelorinngorniarlutik ilinniartunut ilinniartitsisoqatigiit ilassaannik, ilinniartitsisumik pinngorartitsinermut suliassaqarfiup iluani soqutigisalimmik ilisimasalimmillu pissarsiorpugut. Ilinniartitsisut allat suleqatigalugit Silamiinnerup, Nipilersornerup, Isiginnaartitsinerup sanalunnerullu iluanni sanalunnermut suliassaqarfik pingaarnertut akisussaaffigissavat.

Pikkorissaanerup ilinniaqqittarnerullu suliassaqarfiup iluani annertusaagatta, Kalaallit Nunaat tamakkerlugu ilinniartitsinikkut suliassat ingerlatallu assigiinngitsut naatsorsuutigineqarsinnaassapput.

Ilinniartitsisumik eqaatsumik ineriartortitserusuttumillu pissarsiorpugut, perorsaanermik suliassaqarfiup iluani pimoorussinermi saniatigut suleqammik suleqatiginnikkusuttumik, avatangiisiminik inussiarnersumik suliassaminullu ajunngitsumik suleriaaseqartumik.

**Suliatigut inuttullu piginnaasat makku assut pingaartinneqarput.**

* Perorsaasutut ilinniagaqarputit attuumassutilimmik ilinniagaqaqqissimasoq.
* Kandidatitut attuumassutilimmik ilinniagaqarputit imaluunniit masteritut ilinniagaqarlutit assersuutigalugu perorsaaneq, tarnip pissusii imaluunniit inuiaqatigiilerinerup iluanni.
* Inuussutissarsiutini perorsaanermik suliassaqarfimmi aamma/imaluunniit inersimasunik ilinniartitsinermik misilittagaqarlutit. F
* Kalaallit Nunaannit misilittagaqarlutillu ilisimasaqarputit kulturillu allat aallaavigalugit sulinissat ammaffigalugu.
* Suleqatigiittut aaqqissuussaagatta naatsorsuutigineqarpoq ilinniartitsisooqatigiit ilaatigut namminneq ilinniartitsinertik akisussaaffigissagaat, ilaatigullu ilinniarnermi tamarmiusumi ataqatigiittoqarnera siuariartortoqarneralu akisussaaffigissallugu.
* Suleqatitut akuersaartumik suleriaaseqarnerit, tatiginninneq akisussaassuseqarneq ilisarnaatigaatit.

**Akissarsianut atorfinitsitaanermilu atugassarititaasut:**

Akissarsiat atorfinitsitaanermilu atugassarititaasut, matumani ilaallutik atorfininnermi soraarnermilu angalasinnaanermut kiisalu pisattat nassiunneqarnerat Namminersorlutik Oqartussat aamma kattuffiup isumaqatiginninniarsinnaatitaasup akornanni isumaqatigiissutit atuuttut tunngavigalugit pissapput. Inissiamik innersuussisoqarsinnaavoq, malittarisassat qaqugukkulluunniit atuuttut naapertorlugit akilersorneqartussamik.

Paasissutissat sukumiinerusut Pisortap tullianit Marianne Nissen oqarasuaat +299 38 35 79-ikkut mail: marianne@pi.sps.gl-ikkut imaluunniit Rektorimit Nuka Klemann, oqarasuaat +299 38 35 50-ikkut, mobil +299 55 64 64-ikkut mail: nuka@pi.sps.gl-ikkut pissarsiarineqarsinnaapput.

Seminaria pillugu [www.pi.sps.gl](http://www.pi.sps.gl)-imi aamma Ilulissat pillugu [www.avannaata.gl](http://www.avannaata.gl)-imi atuarsinnaavutit.

Atorfik januarip aallaqqaataani 2019-imi imaluunniit tamatuma kingornatigut piaarnerpaamik inuttalerneqarnissaa kissaatigineqarpoq. Erninermi taartaaffissaq 31.10.2019-ip tungaanut ingerlassaaq

Qinnuteqarfissaq killilerneqarpoq ataasinngorneq 19. november 2018, nal. 8:00 (kalaallit nalunaaqutaa malillugu).

Qinnuteqaat mailikkut uunga nassiunneqarsinnaavoq: allaffik@attat.gl tamatumalu kingornatigut allakkatigut qinnuteqaatip allaqqaarneranik innersuussinertalik ilanngussartalillu nassiunneqassalluni. Qinnuteqartut oqaloqatigineqartussatut toqqarneqarneranni innersuussinerit ilaatinneqassapput. Pinerluuteqarsimannginnermut uppernarsaat nutaaq piumasarineqarpoq.

Qinnuteqaat uunga Namminersorlutik Oqartussanut, Rektori Nuka Kleemann, Perorsaanermik Ilinniarfik/Socialpædagogisk Seminarium, Postboks 519, 3952 Ilulissat, nassiunneqassaaq.